**APSTIPRINĀTS**

ar Rīgas domes Izglītības, kultūras un sporta

departamenta 10.02.2023.

Komisijas sēdes lēmumu

protokols Nr. 1

RĪGAS DOMES IZGLĪTĪBAS, KULTŪRAS UN SPORTA DEPARTAMENTA

ATKLĀTA KONKURSA

**“****Afišu izvietošana (līmēšana) uz afišu stabiem un stendiem un afišu stabu, stendu remonta, demontāžas, uzglabāšanas, apkopes un utilizācijas darbu veikšana”**

NOLIKUMS

Iepirkuma identifikācijas numurs

RD IKSD 2023/1

Rīga, 2023

1. **VISPĀRĪGA INFORMĀCIJA**
   1. **Pasūtītājs:** Rīgas domes Izglītības, kultūras un sporta departaments (turpmāk – Departaments vai Pasūtītājs), reģistrācijas Nr. 90011524360, Krišjāņa Valdemāra iela 5, Rīga, LV-1010, tālrunis: 67026816, e-pasts: [iksd@riga.lv](mailto:iksd@riga.lv), Pasūtītāja tīmekļa vietne [www.iksd.riga.lv](http://www.iksd.riga.lv).
   2. **Pasūtītāja pircēja profils** https://www.eis.gov.lv/EKEIS/Supplier/Organizer/268.
   3. **Iepirkuma procedūras veids:** atklāts konkurss “Afišu izvietošana (līmēšana) uz afišu stabiem un stendiem un afišu stabu, stendu remonta, demontāžas, uzglabāšanas, apkopes un utilizācijas darbu veikšana” (turpmāk – Konkurss) tiek veikts saskaņā ar Publisko iepirkumu likuma (turpmāk – PIL) 8. panta pirmās daļas 1. punktu un Ministru kabineta 28.02.2017. noteikumu Nr. 107 ”Iepirkuma procedūru un metu konkursu norises kārtība” regulējumu.
   4. **Iepirkuma identifikācijas numurs:** RD IKSD 2023/1.
   5. Iepirkuma komisija izveidota ar Departamenta 13.01.2023. rīkojumu Nr. DIKS-23-31-rs (turpmāk – Komisija).
   6. Konkursa rezultātā tiks slēgts pakalpojuma līgums saskaņā ar Konkursa nolikuma (turpmāk- Nolikums) 5. pielikumu “Līguma projekts” (turpmāk – Līgums).
   7. Piedāvājuma izvēles kritērijs – Nolikuma prasībām atbilstošs saimnieciski visizdevīgākais piedāvājums ar viszemāko finanšu piedāvājumā norādīto kopējo līgumcenu katrā Konkursa daļā.
   8. **Pasūtītāja kontaktpersona:** galvenā eksperte iepirkumu jautājumos – juridiskos jautājumos par Konkursa dokumentāciju, piedāvājumu sagatavošanu un iesniegšanu – Inese Liepa, e-pasts: inese.liepa@riga.lv, jautājumos par tehnisko specifikāciju – Jānis Krievkalns, e-pasts: janis.krievkalns@riga.lv (Konkursa 1. daļa) un Dzintra Oga-Vasule, e-pasts: dzintra.oga@riga.lv (Konkursa 2. daļa).
2. **INFORMĀCIJA PAR IEPIRKUMA PRIEKŠMETU**

Iepirkuma priekšmets irpakalpojums, kas aprakstīts Nolikuma 1. pielikumā “Tehniskā specifikācija” un sadalīts divās daļās: 1. daļa “Afišu stabu un stendu remonta, demontāžas, uzglabāšanas, apkopes un utilizācijas darbu veikšana”, iepirkumu nomenklatūras CPV kodi: 50000000-5 (Remonta un apkopes pakalpojumi.); 45111100-9 (Demontāžas darbi); 2. daļa “Afišu izvietošana (līmēšana) uz afišu stabiem un stendiem”, iepirkumu nomenklatūra CPV kods 79341200-8 (reklāmas pārvaldības pakalpojumi).

1. **LĪGUMA IZPILDES LAIKS, VIETA UN PAREDZAMĀ LĪGUMCENA**
   1. Paredzamais Līguma darbības termiņš – 12 (divpadsmit) mēneši no Līguma noslēgšanas vai līdz 3.3. apakšpunktā minētās summas sasniegšanai, atkarībā no tā, kurš no nosacījumiem iestājas ātrāk.
   2. Līguma izpildes vieta ir Nolikuma 1. pielikumā “Tehniskā specifikācija” norādītās adreses Rīgas valstspilsētas pašvaldības (turpmāk – Pašvaldība) administratīvajā teritorijā.
   3. Iepirkuma priekšmets ir sadalīts divās daļās:

|  |  |  |
| --- | --- | --- |
| **Konkursa daļas Nr.** | **Konkursa daļas nosaukums** | **Konkursa daļas paredzamā līgumcena bez PVN, EUR** |
| 1. daļa | Afišu stabu un stendu remonta, demontāžas, uzglabāšanas, apkopes un utilizācijas darbu veikšana | 90 000.00 |
| 2. daļa | Afišu izvietošana (līmēšana) uz afišu stabiem un stendiem | 42 000.00 |
| **Kopā bez PVN, EUR** | | 132 000.00 |

* 1. Paredzamā līgumcena ir noteikta saskaņā ar PIL 11. panta otro daļu kā Pasūtītāja plānotā kopējā samaksa par Līguma izpildi, ko piegādātājs var saņemt no Pasūtītāja. Pasūtītājs, plānojot kopējo samaksu, ņēmis vērā jebkuru izvēles iespēju un jebkurus Līguma papildinājumus, visus saistībā ar Līgumu maksājamos nodokļus (izņemot pievienotās vērtības nodokli (turpmāk – PVN)). Pasūtītājs Līguma ietvaros nav saistīts ar konkrētu pasūtījuma apjomu un veic pasūtījumus atbilstoši vajadzībai un savām finanšu iespējām.
  2. Ja tiks pieņemti valsts vai Pašvaldības lēmumi, kuru rezultātā Pasūtītājs nevarēs turpināt Līgumu, Pasūtītājs patur tiesības izbeigt Līgumu pirms 3.1. apakšpunktā norādītā termiņa.

1. **PIEKĻUVE IEPIRKUMA DOKUMENTIEM, TO IZSNIEGŠANA UN PAPILDU INFORMĀCIJAS SNIEGŠANA**
   1. Pasūtītājs savā pircēja profilā nodrošina brīvu un tiešu elektronisku piekļuvi Nolikumam un visiem papildus nepieciešamajiem dokumentiem sākot ar Konkursa izsludināšanas brīdi.
   2. Ja ieinteresētais pretendents ir laikus pieprasījis papildu informāciju par Nolikumā iekļautajām prasībām, Pasūtītājs to sniedz 5 (piecu) darba dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām, ievērojot nosacījumu, ka ieinteresētā pretendenta informācijas pieprasījums rakstiski iesniegts Pasūtītāja kontaktpersonai ar norādi: “Informācijas pieprasījums Konkursā Nr. RD IKSD 2023/1”.
   3. Pasūtītājs pieprasīto papildu informāciju nosūta ieinteresētajam pretendentam, kurš uzdevis jautājumu, vienlaikus ievieto šo informāciju Pasūtītāja pircēja profilā, norādot arī uzdoto jautājumu.
   4. Ja Pasūtītājs izdarījis grozījumus Nolikumā, tas ievieto informāciju par grozījumiem pircēja profilā, kur ir pieejami visi dokumenti, ne vēlāk kā 1 (vienu) dienu pēc tam, kad paziņojums par grozījumiem iesniegts Iepirkumu uzraudzības birojam publicēšanai.
   5. Ieinteresētajam pretendentam ir pienākums sekot līdzi informācijai, kas tiek publicēta Pasūtītāja pircēja profilā Konkursa sadaļā, kur ir brīvi un bez maksas pieejama visa informācija par Konkursu, t. sk. Nolikums, tā grozījumi un atbildes uz ieinteresēto pretendentu jautājumiem.
   6. Ieinteresētais pretendents EIS e-konkursu apakšsistēmā var reģistrēties kā Nolikuma saņēmējs, ja tas ir reģistrēts EIS kā piegādātājs[[1]](#footnote-1).
   7. Informācijas apmaiņa starp Pasūtītāju un pretendentu notiek elektroniski e-pastā vai EIS e-konkursa apakšsistēmā Iepirkuma sadaļā.
2. **PIEDĀVĀJUMU IESNIEGŠANAS, SAŅEMŠANAS UN ATVĒRŠANAS KĀRTĪBA**
   1. Pretendents iesniedz piedāvājumu, izmantojot Valsts reģionālās attīstības aģentūras pārziņā esošu valsts informācijas sistēmas e-konkursu apakšsistēmu tīmekļvietnē www.eis.gov.lv (turpmāk - E-iepirkumu sistēma) saskaņā ar Ministru kabineta 28.02.2017. noteikumiem Nr. 108 “Publisko elektronisko iepirkumu noteikumi”.
   2. Pretendents piedāvājumu iesniedz EIS e-konkursu apakšsistēmā līdz 06.03.2023. plkst. 10.00.
   3. Ārpus E-iepirkumu sistēmas vai pēc Nolikumā noteiktā piedāvājumu iesniegšanas termiņa beigām iesniegtie piedāvājumi tiks atzīti par neatbilstošiem Nolikuma prasībām un tiks noraidīti.
   4. Pretendents var iesniegt tikai vienu piedāvājuma variantu.
   5. Pretendents piedāvājumu var iesniegt par vienu vai abām Konkursa daļām.
   6. Piedāvājumu atvēršana notiek EIS konkursa apakšsistēmā 4 (četras) stundas pēc piedāvājumu iesniegšanas termiņa beigām, kas norādīts Nolikuma 5.2. apakšpunktā, tas ir, 06.03.2023. plkst. 14.00.
   7. E-iepirkumu sistēmā reģistrētie sēdes dalībnieki tiešsaistes režīmā var sekot līdzi piedāvājumu atvēršanas procesam (E-iepirkumu sistēmā tiek atspoguļots atvēršanas laiks, slēgšanas laiks, cik piedāvājumi ir iesniegti), pēc atvēršanas sanāksmes finanšu piedāvājumu apkopojums tiek publicēts E-iepirkumu sistēmā.
   8. PIL 39. panta ceturtā daļa nosaka kārtību gadījumā, ja tiek konstatēti E-iepirkumu sistēmas darbības traucējumi, kuru dēļ nav iespējams iesniegt piedāvājumus.
3. **PIEDĀVĀJUMU NOFORMĒŠANAS UN IESNIEGŠANAS PRASĪBAS**
   1. Piedāvājums Nolikuma izpratnē ir dokumentu kopums, kas sastāv no:
      1. pieteikuma saskaņā ar Nolikuma 2.pielikumu;
      2. pretendenta kvalifikācijas dokumentiem, kas minēti Nolikuma 7. punktā;
      3. finanšu piedāvājuma saskaņā ar Nolikuma 4. pielikumu.
   2. Piedāvājuma dokumentu kopumu sagatavo, aizpildot formas E-iepirkumu sistēmas Konkursa sadaļā, noformējot dokumentus atbilstoši normatīvo aktu prasībām, skaidri salasāmus, bez neatrunātiem labojumiem vai svītrojumiem, ar Microsoft Office 2010 (vai vēlākas programmatūras versijas) rīkiem lasāmā formātā, ar dokumentu saturu atspoguļojošiem failu nosaukumiem, izmantojot Nolikumā noteiktās dokumentu formas, ievadot informāciju vai pievienojot dokumentu atbilstošā E-iepirkumu sistēmas sadaļā; ārpus E-iepirkumu sistēmas šifrētus piedāvājumus Komisija nepieņem, jo visa informācijas aprite tiek šifrēta un Pasūtītājs pirms norādītā atvēršanas laika piedāvājumam nevar piekļūt.
   3. E-iepirkumu sistēma paredz piedāvājuma iesniedzēja autorizāciju.
   4. Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar EIS sistēmas piedāvāto elektronisko parakstu. Piedāvājumu (tā sastāvdaļas, ja tās paraksta atsevišķi) paraksta pretendenta pārstāvis ar pārstāvības (paraksta) tiesībām vai pretendenta pilnvarota persona, pievienojot attiecīgu paraksta tiesīgās personas izdotu pilnvaru vai Latvijas Republikas normatīvajos aktos noteiktā kārtībā apliecinātu pilnvarojuma kopiju.
   5. Pretendents, parakstot pieteikumu (Nolikuma 2. pielikums), apliecina visu iesniegto dokumentu atvasinājumu un tulkojumu pareizību; ja Komisijai rodas šaubas par iesniegtās dokumenta autentiskumu, tā pieprasa, lai pretendents uzrāda dokumenta oriģinālu vai iesniedz dokumentu atvasinājumu un tulkojumu pareizības apliecinājumu papīra formātā.
   6. Piedāvājumu iesniedz valsts valodā, pievienotos dokumentus var iesniegt citā valodā, ja šiem dokumentiem ir pievienots tulkojums latviešu valodā (E-iepirkumu sistēmas Konkursa sadaļā dokumenta un tā tulkojuma failu pievieno vienkopus).
   7. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu. Grozījumi vai atsaukums ir iesniedzami tikai elektroniski, izmantojot EIS e-konkursu apakšsistēmu.
   8. Piedāvājums jāiesniedz latviešu valodā, papildus pievienotos dokumentus var iesniegt citā valodā ar pievienotu pretendenta apliecinātu tulkojumu latviešu valodā.
   9. Piedāvājuma iesniegšana ir pretendenta brīvas gribas izpausme, tāpēc, neatkarīgi no Konkursa rezultātiem, Pasūtītājs neuzņemas atbildību par pretendenta izdevumiem, kas saistīti ar piedāvājuma sagatavošanu un iesniegšanu.
4. **PRETENDENTA KVALIFIKĀCIJAS PRASĪBAS UN IESNIEDZAMIE DOKUMENTI**
   1. Konkursa kvalifikācijas prasības ir obligātas visiem pretendentiem, kuri vēlas iegūt tiesības slēgt Līgumu Konkursa rezultātā.
   2. Pretendentu kvalifikācijas un piedāvājumu atbilstības pārbaudei un izvēlei pretendents iesniedz šādus dokumentus:

|  |  |  |
| --- | --- | --- |
| **Nr. p. k.** | **Izvirzītā prasība** | **Iesniedzamais/-ie dokuments/-i** |
| 7.2.1. | Normatīvajos aktos noteiktajā kārtībā ir reģistrēti:   1. pretendents, t.sk.:    1. ja piedāvājumu iesniedz personālsabiedrība, personālsabiedrība un visi personālsabiedrības biedri,    2. ja piedāvājumu iesniedz piegādātāju apvienība, visi piegādātāju apvienības dalībnieki, 2. ja attiecināms, Līguma izpildē iesaistītie apakšuzņēmēji, kuru sniedzamo pakalpojumu vērtība ir vismaz 10 000 euro no Līguma vērtības,   ja attiecināms, personas, uz kuru spējām pretendents balstās. | Pretendents aizpilda Nolikuma 2.pielikumu “Pieteikums”.  Informāciju, kas apliecina Latvijas Republikā reģistrācijas faktu, Pasūtītājs pārbaudīs Valsts ieņēmumu dienesta informācijas sistēmā un/vai Uzņēmumu reģistra interneta mājaslapā ([www.ur.gov.lv](http://www.ur.gov.lv)).  Ārvalstīs reģistrētajiem pretendentiem jāiesniedz reģistrācijas faktu apliecinošs dokuments – reģistrējošas iestādes ārvalstīs izdotu reģistrācijas apliecību kopiju, ja attiecīgās valsts normatīvie tiesību akti paredz reģistrācijas dokumentu izsniegšanu. |
| 7.2.2. | Konkursa 1. daļas pretendentam iepriekšējo 3 (trīs) gadu laikā (2020., 2021., 2022. un 2023. gadā līdz piedāvājuma iesniegšanas brīdim) ir līdzvērtīga pieredze afišu stabu, afišu stendu vai vides reklāmas objektu remonta, demontāžas, uzglabāšanas, apkopes un utilizācijas darbu veikšanā, kur vismaz viena līguma ietvaros apjoms naudas izteiksmē ir bijis ne mazāks kā 10 000 EUR (desmit tūkstoši *euro*, 0 centi) bez PVN 12 (divpadsmit) mēnešu periodā). | Konkursa 1. daļas pretendents iesniedz pieredzes apliecinājumu atbilstoši Nolikuma 3. pielikuma prasībām.  Pieredzes apliecinājumā norāda informāciju par vismaz 3 (trīs) iepirkuma priekšmetam līdzvērtīgu pasūtījumu līgumu izpildi iepriekšējo 3 (trīs) gadu laikā (2020., 2021., 2022. un 2023.gadā līdz piedāvājuma iesniegšanas brīdim), iekļaujot šādu informāciju:   1. pretendenta klienta (pasūtītāja) nosaukums un kontaktinformācija; 2. pasūtījuma līguma periods; 3. īss sniegtā pasūtījuma apraksts; 4. pasūtījuma kopējās izmaksas (līgumcena).   Pretendents iesniedz vismaz 1 (vienu) pozitīvu atsauksmi no klienta (pasūtītāja).  Pretendents iesniedz klienta (pasūtītāja) parakstītu dokumentu, kas apliecina, ka pretendenta pakalpojuma sniegšanas apjoms naudas izteiksmē ir bijis ne mazāks kā 10 000 EUR (desmit tūkstoši *euro*, 0 centi) bez PVN 12 (divpadsmit) mēnešu periodā). |
| 7.2.3. | 1. Konkursa 2. daļas pretendentam iepriekšējo 3 (trīs) gadu laikā (2020., 2021., 2022. un 2023. gadā līdz piedāvājuma iesniegšanas brīdim) ir līdzvērtīga pieredze afišu, vides reklāmu vai citu informatīvo materiālu izvietošanā (līmēšanā) uz afišu stabiem, stendiem vai citās plaknēs, kur vismaz viena līguma ietvaros apjoms naudas izteiksmē ir bijis ne mazāks kā 10 000 EUR (desmit tūkstoši *euro*, 0 centi) bez PVN 12 (divpadsmit) mēnešu periodā). | Konkursa 2. daļas pretendents iesniedz pieredzes apliecinājumu atbilstoši Nolikuma 3. pielikuma prasībām.  Pieredzes apliecinājumā norāda informāciju par vismaz 3 (trīs) iepirkuma priekšmetam līdzvērtīgu pasūtījumu līgumu izpildi iepriekšējo 3 (trīs) gadu laikā (2020., 2021., 2022. un 2023. gadā līdz piedāvājuma iesniegšanas brīdim), iekļaujot šādu informāciju:  1) pretendenta klienta (pasūtītāja) nosaukums un kontaktinformācija;  2) pasūtījuma līguma periods;  3) īss sniegtā pasūtījuma apraksts;  4) pasūtījuma kopējās izmaksas (līgumcena).  Pretendents iesniedz vismaz 1 (vienu) pozitīvu atsauksmi no klienta (pasūtītāja).  Pretendents iesniedz klienta (pasūtītāja) parakstītu dokumentu, kas apliecina, ka pretendenta pakalpojuma sniegšanas apjoms naudas izteiksmē ir bijis ne mazāks kā 10 000 EUR (desmit tūkstoši *euro*, 0 centi) bez PVN 12 (divpadsmit) mēnešu periodā). |
| 7.2.4. | Pretendents var balstīties uz citu personu saimnieciskajām un finansiālajām iespējām, ja tas ir nepieciešams Līguma izpildei, neatkarīgi no savstarpējo attiecību tiesiskā rakstura.  Ja piedāvājumu iesniedz fizisko un/vai juridisko personu apvienība jebkurā to kombinācijā, piedāvājumā norāda personu, kura pārstāv personu apvienību Konkursā, kā arī katras personas atbildības apjomu. | Pretendents pierāda pasūtītājam, ka viņa rīcībā būs nepieciešamie resursi, iesniedzot apvienībā iekļauto personu parakstītu vienošanos vai sabiedrības līgumu (oriģināls vai apliecināta kopija) par sadarbību konkrētā līguma izpildei, kurā norādīts:   1. katras personas kompetences apjoms un veicamo darbu uzskaitījums konkrētā Līguma izpildē; 2. apliecinājums, ka pretendents un persona, uz kuras saimnieciskajām un finansiālajām iespējām tas balstās, būs solidāri atbildīgi par iepirkuma līguma izpildi; 3. apliecinājums, ka pēc Līguma tiesību piešķiršanas un līdz Līguma noslēgšanai izveidotā personālsabiedrība tiks ierakstīta komercreģistrā.   Piegādātājs, kas pamatotu iemeslu dēļ nespēj iesniegt pasūtītāja pieprasītos dokumentus, ir tiesīgs apliecināt savu saimniecisko vai finansiālo stāvokli ar jebkuriem citiem dokumentiem, ja pasūtītājs uzskata tos par piemērotiem. |
| 7.2.5. | Ja pretendents Līguma izpildē plāno iesaistīt apakšuzņēmēju, pretendents Nolikuma 2.pielikumā “Pieteikums” norāda tās Konkursa Līguma daļas, kuras nodos izpildei apakšuzņēmējiem, kā arī visus paredzamos apakšuzņēmējus, t. sk. tos, kuru sniedzamo pakalpojumu vērtība ir 10 000 EUR (desmit tūkstoši) un vairāk no kopējās iepirkuma Līguma vērtības, un katram šādam apakšuzņēmējam izpildei nododamo iepirkuma Līguma daļu. | Pretendents sniedz informāciju atbilstoši Nolikuma 2.pielikumam “Pieteikums”. |

* 1. Pretendentam ir tiesības, bet ne pienākums iesniegt Vienoto dokumentu kā sākotnējo pierādījumu atbilstībai paziņojumā par līgumu vai Konkursa dokumentos noteiktajām pretendentu atlases prasībām. Pasūtītājs pieņem Vienoto dokumentu kā sākotnējo pierādījumu atbilstībai paziņojumā par līgumu vai Konkursa dokumentos noteiktajām pretendentu atlases prasībām. Vienotā dokumenta veidlapu, kas ir vienāda visās Eiropas Savienības dalībvalstīs, nosaka Eiropas Komisijas 2016. gada 5. janvāra īstenošanas regula Nr. 2016/7, ar ko nosaka standarta veidlapu Eiropas vienotajam iepirkuma procedūras dokumentam (Dokuments attiecas uz EEZ) (regulas 2. pielikums). Vienotā dokumenta teksta datne ir pieejama: <http://espd.eis.gov.lv/>. Piegādātājs var iesniegt Vienoto dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza. Pasūtītājam jebkurā Konkursa stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai Konkursa dokumentos noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.

1. **Prasības attiecībā uz piedāvājuma sagatavošanu**
   1. Pretendents pieteikumā (2. pielikums) norāda attiecīgo Konkursa daļu, kurā pretendents vēlas iegūt Līguma slēgšanas tiesības.
   2. Parakstot pieteikumu, pretendents apliecina, ka piekrīt nodrošināt pasūtījumu atbilstoši Nolikuma 1. pielikumā “Tehniskā specifikācija” noteiktajām prasībām, kas ir Pasūtītāja noteiktais minimālais prasību līmenis. Tehniskā specifikācija tiks iekļauta Līgumā kā pielikums un būs saistoša pretendentam Līguma darbības laikā.
   3. Pretendents katrā Konkursa daļā, kurā pretendents vēlas iegūt Līguma slēgšanas tiesības, iesniedz finanšu piedāvājumu, kas sagatavots saskaņā ar Nolikuma 4. pielikumu “Finanšu piedāvājums”.
   4. Finanšu piedāvājumā cenas jānorāda *euro* (ar precizitāti ne vairāk kā 2 (divas) zīmes aiz komata) bez PVN, atsevišķi norādot PVN un piedāvājuma cenu ar PVN.
2. **PRETENDENTU IZSLĒGŠANAS NOTEIKUMI UN UZTICAMĪBAS NODROŠINĀŠANAI IESNIEGTO PIERĀDĪJUMU VĒRTĒŠANA**
   1. Pasūtītājs izslēdz pretendentu no dalības Konkursā jebkurā no PIL 42. panta otrajā daļā minētajiem obligātajiem izslēgšanas gadījumiem (42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā minētie izslēgšanas iemesli).
   2. Pasūtītājs informāciju par izslēgšanas esamību iegūst un pārbauda PIL 42. pantā noteiktajā kārtībā.
   3. 42. panta otrās daļas izslēgšanas iemesli attiecas uz jebkuru no personām, kuras ir norādītas PIL 42. panta trešajā daļā.
   4. Pasūtītājs veic uzticamības nodrošināšanas pārbaudi pretendentam PIL 43. pantā noteiktajā kārtībā.
   5. Uz pretendentu nedrīkst attiekties Starptautisko un Latvijas Republikas nacionālo sankciju likuma 11.1 panta pirmajā un otrajā daļā noteiktie izslēgšanas nosacījumi.
3. **PRETENDENTU ATLASE, PIEDĀVĀJUMU ATBILSTĪBAS PĀRBAUDE UN IZVĒLE** 
   1. Komisija veic piedāvājumu noformējuma pārbaudi, pretendentu un piedāvājumu atbilstības pārbaudi un izvēli slēgtā sēdē, ievērojot PIL un Nolikumā izvirzītās prasības. Ņemot vērā procesuālās ekonomijas apsvērumus, Komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas Līguma slēgšanas tiesības.
   2. **Piedāvājuma noformējuma pārbaude**: Komisija pārbauda, vai piedāvājums sagatavots un noformēts atbilstoši Nolikuma 6. sadaļā norādītajām noformēšanas prasībām. Ja Komisija konstatē piedāvājuma noformējuma neatbilstību, Komisija vērtē tā būtiskumu un ietekmi uz iespēju izvērtēt piedāvājumu pēc būtības. Piedāvājuma noformējuma neatbilstība Nolikuma prasībām var būt par pamatu piedāvājuma noraidīšanai, ja neatbilstība ir būtiska.
   3. **Pretendentu un piedāvājumu atbilstības pārbaude**: Komisija pārbauda un izvērtē pretendenta un tā iesniegtā piedāvājuma atbilstību Nolikumā izvirzītajām prasībām. Ja Komisija konstatē, ka pretendenta piedāvājumā ietvertā vai pretendenta iesniegtā informācija vai dokuments ir neskaidrs vai nepilnīgs, Komisija pieprasa, lai pretendents, vai kompetenta institūcija izskaidro vai papildina minēto informāciju vai dokumentu, vai iesniedz trūkstošo dokumentu un nosaka termiņu nepieciešamās informācijas vai dokumenta iesniegšanai. Ja Komisija ir pieprasījusi izskaidrot vai papildināt piedāvājumā ietverto vai iesniegto informāciju vai dokumentu, bet pretendents to nav izdarījis atbilstoši Komisijas noteiktajām prasībām, Komisija piedāvājumu vērtē pēc tās rīcībā esošās informācijas. Pretendenta vai tā piedāvājuma neatbilstība kādai no Nolikumā izvirzītajām prasībām vai pieprasītas informācijas vai dokumenta neiesniegšana var būt par pamatu piedāvājuma noraidīšanai.
   4. Piedāvājumu vērtēšanas laikā Komisija pārbauda, vai piedāvājumā nav aritmētisku kļūdu. Ja Komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu Komisija paziņo pretendentam, kura pieļautās kļūdas labotas. Vērtējot finanšu piedāvājumu, Komisija ņem vērā labojumus. Gadījumā, ja Komisija konstatē pretrunas starp skaitliskās vērtības apzīmējumiem ciparos un vārdos, tā vadās no skaitliskās vērtības apzīmējuma vārdos.
   5. Attiecībā uz katru pretendentu, kuram būtu piešķiramas līguma slēgšanas tiesības, pirms tiek pieņemts lēmums par līguma slēgšanas tiesību piešķiršanu, Komisija izvērtē, vai piedāvājums nav nepamatoti lēts. Ja piedāvājums ir nepamatoti lēts, Komisija pirms šā piedāvājuma iespējamās noraidīšanas rakstveidā pieprasa pretendentam detalizētu paskaidrojumu par būtiskajiem piedāvājuma nosacījumiem. Komisija, konsultējoties ar pretendentu, izvērtē visus detalizētajā paskaidrojumā minētos faktorus un pieņem lēmumu, vai piedāvājums ir noraidāms.
   6. Izslēgšanas noteikumu pārbaude un lēmuma pieņemšana: Komisija izslēgšanas noteikumu pārbaudi veic pretendentam, kuram būtu piešķiramas Līguma tiesības.
   7. Komisija katrā Konkursa daļā Līguma slēgšanas tiesības pretendentam, kura iesniegtais piedāvājums atbilst visām Nolikumā noteiktajām prasībām un, kurš nav izslēdzams no dalības Konkursā saskaņā ar Nolikuma 9. punktu.
   8. **Piedāvājuma izvēle:** Komisija katrā Konkursa daļā piešķir Līguma slēgšanas tiesības Nolikuma prasībām atbilstošam saimnieciski visizdevīgākajam piedāvājumam ar viszemāko kopējo līgumcenu: Konkursa 1. daļā finanšu piedāvājuma pozīcija “KOPĒJĀ SUMMA (EUR bez PVN) (1.–5. tabula)”; Konkursa 2. daļā finanšu piedāvājuma pozīcija “KOPĒJĀ SUMMA (EUR bez PVN)”.
   9. Ja vismaz divu piedāvājumu novērtējums ir vienāds, priekšroka dodama tā pretendenta piedāvājumam, kura pieredze pēdējo 3 (trīs) gadu laikā (2020., 2021., 2022. un 2023. gadā līdz piedāvājuma iesniegšanas brīdim) pakalpojumu sniegšanā naudas izteiksmē ir bijusi lielāka.
   10. Komisija var pieņemt lēmumu pārtraukt Konkursu bez rezultāta šādos gadījumos:
       1. ja nav saņemts neviens piedāvājums;
       2. nav saņemts neviens Nolikuma prasībām atbilstošs piedāvājums;
       3. ja tam ir cits objektīvs pamatojums.
4. **LĪGUMA NOSLĒGŠANA**
   1. Pasūtītājs PIL 37. pantā noteiktajā kārtībā informē visus pretendentus par Konkursa rezultātā pieņemto lēmumu.
   2. Pretendentam, kuram piešķirtas Līguma slēgšanas tiesības, Līgums jāparaksta Pasūtītāja norādītajā termiņā, ja puses nav vienojušās citādāk. Ja norādītajā termiņā izraudzītais pretendents neparaksta Līgumu, tas tiek uzskatīts par atteikumu no Līguma slēgšanas tiesībām.
   3. Līgums tiek slēgts PIL 60. panta noteiktajā kārtībā un saskaņā ar Nolikuma 5. pielikumā pievienoto Līguma projektu.
5. **Līguma grozījumi**
   1. Pasūtītājs Konkursa Līguma ietvaros nav saistīts ar konkrētu pasūtījuma apjomu un veic pasūtījumus atbilstoši vajadzībai un savām finanšu iespējām.
   2. Saskaņā ar PIL 61. pantā noteikto Iepirkuma līguma grozījumi ir pieļaujami, ja tie nemaina Iepirkuma līguma vispārējo raksturu (veidu un Iepirkuma dokumentos noteikto mērķi).
   3. Norēķini tiek veikti par faktiski īstenotajiem darbiem, finanšu piedāvājumā norādīto vienības cenu reizinot ar izpildīto darbu attiecīgo vienību daudzumu/ilgumu/lielumu.
   4. Ja piegādātājs nav izpildījis Līgumu pilnībā vai daļēji, Pasūtītājs nepieņem izpildi vai Līgumam neatbilstošu izpildes daļu.
6. **PIELIKUMI**

Nolikumam ir pievienoti 5 (pieci) pielikumi, kas ir tā neatņemamas sastāvdaļas:

* 1. 1. pielikums “Tehniskā specifikācija” uz 14 lp.;
  2. 2. pielikums “Pieteikums” uz 2 lp.;
  3. 3. pielikums “Pieredzes apliecinājums” uz 1 lp.;
  4. 4. pielikums “Finanšu piedāvājums” 4 lp.;
  5. 5. pielikums “Līguma projekts” uz 6 lp.

|  |  |
| --- | --- |
| Komisijas priekšsēdētāja | B. Šmite |
| Liepa 67026870 |  |

1. Informācija par to, kā ieinteresētais pretendents var reģistrēties par Nolikuma saņēmēju, pieejama: https://www.eis.gov.lv/EIS/Publications/PublicationView.aspx?PublicationId=883 [↑](#footnote-ref-1)